FSMART ทดลองใช้ “Be Wallet”
FSMART ทดลองใช้ “Be Wallet” ในงานการใช้มาตรฐานคิวอาร์โค้ดเพื่อชำระเงิน ณ ธนาคารแห่งประเทศไทย
5 ก.ย. 2560

นายสมชัย สูงสว่าง (ขวา) กรรมการผู้จัดการ พร้อมด้วยนายณรงค์ศักดิ์ เลิศทรัพย์ทวี (ซ้าย) ผู้ช่วยกรรมการผู้จัดการ และนางสาวราศิณี เลิศไตรภิญโญ ผู้อำนวยการฝ่ายขายและการตลาด ให้การต้อนรับ ดร.วิรไท สันติประภพ ผู้ว่าการธนาคารแห่งประเทศไทย ในการเยี่ยมชมบูธจัดแสดงในงานแถลงข่าวความร่วมมือการใช้มาตรฐานคิวอาร์โค้ดเพื่อการชำระเงิน 
โดยทาง บริษัท ฟอร์ท สมาร์ท เซอร์วิส จำกัด (มหาชน) หรือ FSMART ได้นำแอพพลิเคชั่น “Be Wallet” กระเป๋าเงินอิเล็กทรอนิกส์บนสมาร์ทโฟน มาทดลองใช้กับตู้จำหน่ายเครื่องดื่มอัตโนมัติ (Vending Machine and Top-Up) ตู้ล็อคเกอร์ซื้อสินค้า และเครื่องชาร์จแบตเตอรี่รถยนต์ที่ทำรายการผ่านคิวอาร์โค้ด  ซึ่งได้รับความสนใจจากผู้เข้าร่วมงานเป็นจำนวนมาก ณ ธนาคารแห่งประเทศไทย